
Í PRENTSMIÐJU ÍSLANDS. EF. ÞÓRÐARSON. 


„Neyðin kennir naktri konu að spinna“. 


Þegar á að framsetja reglur og ráðleggingar, er Íeysi úr þessu um- 
talsefni, þá finnst mjer ekki fjarri, að skoða í nokkurskonar inn- 
gangsorðum, hverjar sjeu þær afleiðingar, sem einkum má óttast í 
þessu efni. 

Þessum afleiðingum má sjálfsagt skipta í 2 greinir eður flokka; 
því fyrst leiðir af kláðanum eða fjárfelli þeim, er hann veldur, rírn- 
un í málnytunni, rírnun í vetrarfórðanum af sláturfjenaðinum, og rírn- 
un í kaupstaðarvörunni, sem nauðsynjavöruna útlendu skal fyrir 
kaupa, einkum kornmatinn; með einu orði: af fjárkláðanum hlýtur 
að leiða mikla og ómetanlega rírnun í matbjörg og bjargræði sveita- 
búendanna sjálfra; í annan stað leiðir af fjenaðarfellinum almennan 
atvinnuskort bæði til sveita en einkum við sjóinn, — til sveit- 
anna, af því vinnufólks þarf því færra við, sem færri er orðinn fjen- 
aðurinn til að vinna fyrir og hirða; — við sjóinn, af því að sveit- 
irnar útiloka sjáfarmanninn að miklu eður öllu leyti frá kaupavinn- 
unni, er þær nú ekki þurfa við síðan fjenaðurinn er fallinn, þar til 
hann kemur upp aptur, en kaupavinnan hefur verið mjög verulegur 
atvinnuvegur fyrir sjáfarmanninn hjer víðs vegar um kring, bæði af ' 
því, að hann hefur staðið opinn svo ótal mörgum eða öllum almenn- 
ingi í sjóplázunum, og af því hann hefur gefið sjáfarmanninum það 
í aðra hönd, sem hann nauðsynjar mest um að sækja til sveitanna, 
það er: feitmeti og skurðarfje. 

Þó að nú af þessum tveimur aðal-afleiðingum leiði, auk fyrir- 
sjáanlegrar almennrar neyðar og báginda, það, sem Þjóðólfur okkar 
benti til fyrir skemmstu, að fjöldi manna úr sveitinni streymdi til 
sjóplázanna til þess að reyna að ná þar bólfestu, og þó nú bæði 
þetta og atvinnuskortur sjáfarmannsins, er leiðir af kaupavinnuleys- 
inu, eins og fyr var sagt, hljóti að olla hinum mestu sveitarvand- 
ræðum í sjóplázunum, þá álít jeg samt þetta atriði út af fyrir sig 
standa nokkuð fjær því ætlunarverki, sem hjer er ætlazt til, og ætla 
jeg því blöðunum og lögreglustjórninni og forstjórum sveitanna í 
sjóplázunum að sjá út hinn bezta veg til að ráða úr því með árvekni 
og hyggilegum samtökum í tækan tíma. 

En aptur er það bjargræðisskorturinn og atvinnuskorturinn, er 
verða hinar almennustu og tilfinnanlegustu afleiðingar af fjenaðar- 
fækkun þeiri, er fjárkláðinn hlýtur að hafa í för með sjer, og hygg 
jeg að hið heiðraða Húss- og bústjórnarfjelag vort hafi einkum ætl- 
azt til, að fá einhver ráð við þessu tvennu, þau er gætu orðið til 
hugvekju fyrir almenning, og til einhverra nota fyrir þá, er nýta 
vildu. 

Það er nú mjög hætt við því, að viðleitni meginþorrans sveita- 
bændanna til þess að bæta úr bjargræðisskortinum, en sem fyrri, 
lendi þar við fyrir flestum, að bændurnir gjöra sig og vinnumenn 
sína út til sjáfar á flestum eða öllum árstímum, nema um sjálfan 
sláttinn. * Það er nú margbúið að sýna okkur sveitabændum fram 
á þetta óráð bæði í ræðum og ritum, en hefur viljað hafa lítið upp 
á sig til þessa. ' Það hefur lengi loðað við: alþýðu vora, og loðir 
en við helzt til of marga bæði æðri stjettar menn og lægri, að þeir 
meta fyrirtækin, hver sem eru, mest og bezt eptir því, hvað til þeirra 
þurfi að kosta í upphafi, af framlögðum kostnaði, eða því, sem 
beinlínis þarf út að kaupa, og þótt þau fram bjóði augsýnilegan 
og viðvarandi arð og verulega hagsmuni, þá eru þau fyrirtækin ein- 
att gefin frá sjer, entil hinna gripið og þaw optast látin sitja í fyrir- 
rúmi, er litlu sem engu þarf til að kosta, því ógæfan er sú, að 
vinnuna telja menn, ekki kostnað eður tímann, sem til hennar geng- 
ur, heldur það eina, sem beinlínis þarf út að kaupa, og er því ekki 
spurt um það, hvort af þeim fyrirtækjum hljóti ekki að leiða miklu 
fremur skaða en ábata, þegar á allt cr litið. Jeg má því miður 
ekki fara langt út í að sanna þetta með dæmum; en svona er það 
með þessa takmarkalausu og hugsunarlausu útgerð manna til sjáfar- 
ins úr sveitinni, menn einblína á þetta dalatal, sem kaupmaðurinn 
gefur fyrir fiskinn ef aflaðist, og hvað handhægt það sje að grípa 
til þess í búðinni, en gæta ekki hins, hvað í sölurnar er lagt. Það 
er því í alla staði þess vert, að menn gjöri sjer ljóst, hver sje með- 
alarður og tilkostnaður sveitabóndans af því að gjöra út. mann til 
vetrarvertíðar, en hún er þó jafnan arósamasta vertíðin upp 
og ofan. 

Tilkostnaðurinn er þessi: 

Smjör, útgjörð til 14 vikna fjórðungur til hverra 3 vikna er 4%3 
fjóLðs5ð. 2 foal, ara na klP R 
Sanðarfallar 33 a ir áss ni 


Flyt 18. 52 .,7 


Fluttir 184f 5# „3 
brauð og fiskur, fjórðungur til viku „er 14 fjórðungar 


af hverjnsoði hvert ásdis unni #39 siði AÐ 
skinnklæðaslit og skæðaskinn 2 2... 8 yr 
hrognkelsanet og veiðarfæri . 2 2... VA 
húsavíst og vökvun, 2 fiskar um vikuna = 28 fiskar 3- „-.,- 
verkan hlutarins tl si Si a 
salt: íshlutinnss (2: tnnhurinsnssðaas hót aa Ba Di 


vinnumissir? í 14 vikur að minnsta kosti 40sk. ádag 
(að frádregnum 19 helgum dögum). „ 2. #....82- ós 4 - 
Tilkostnaður samtals = 69 - 2-. 4- 
Þar á móti er arðurinn af betra lagi meðalhlut Fr 

um vetrarvertíð, er jeg tel 300, þar af 250 af þorski 
= :2,.Sköraf Háltfiskit á Memdlii nds li 
50 fiskarsaf smáfiski == fjórðungar síar! Jiii ið a togii= 
300 höfða, sundmagar og hrogn 0 00... = „= 
Lýsi:úr. 300,fiskums 2 kútars taxa ss a id 
Arður samtals = 58- 5-3.,, - 
Af þessu má sjá að arðurinn vegur ekki upp á móti tilkostn- 


1) það kann að þykja heldur frekt að tolja flskafjórðunginn á 4 mark, en brauð- 
fjórðungurinn er líka mikið meira, þar sem ofnbrauð eru brúkuð, eins og nú er 
orðið títt víðast hjer syðra. það kann og að þykja vel í lagt, að ætla sjómanni 
fjórðung til viku eptir það farið er að fiskast, því þá lifir hann meðfram á soðn- 
ingu og slógi, en þess er þá að gæta, að hluturinn sjálfur eða afli mannsins rírn- 
ar.að því skapi. 

2) Vinnumissir sá, sem hjer er reiknaður, virðist mega setjast niður til helm- 
inga, af því vart þarf að ráðgjöra um þann tíma árs (sjálfa vetrarvertíðina) 
meira daglaunakaup en 2—3 fiska á dag eður 20sk. auk góðs fæðis, en það er 
hjer reiknað til útgjalda í útgerðinni. þetta mundi nú breyta áætlun höfundar- 
ins svo, að sem næst mundi standast á tilkostnaður og arður af útgerð til vetr- 
arvertíðar, enda þótt hör sð ráðgerður í betra meðallagi hlutur og má ske fremur 
of en van Í lagt bæði með vist og verð saltflsksins; en þetta raskar samt ekki 
því, er höfundurinn virðist einkum að hafa ætlað sör að sanna, með þessari á- 
ætlun, nefnilega: að þar sem vetrar vertíðar aflinn, sem er arðsamari en á 
hinum vertíðunum, gjörir ekki betur en að jafnast við tilkostnaðinn, þá sé það 
auðsjáanlegur skaði að gera út menn úr sveit til róðra haust og vor, þegar bæði 
er minni aflavon, og arðsamara að vinna heima heldur en um há vetur. 

Athugasemd rítdómendanna, 

3) það er óneitanlegt að aðsætinn og duglegur maður getur öðru hverju fengið 
sjer daglaunavinnu um vetrarvertíðina þegar landlegur verða miklar, en þegar svo 
er, þá er hluturinn 'optast talsvert minni en hjer er ráðgjört og þess vegna þykir 
sjett að sleppa arðinum af þeirri vinnu. 

aðinum, heldur vantar til sem næst 15— 16rdl., og er þó hjer ráð- 
gjörður meðalhlutur í betra lagi, eða sú hlutarupphæð, sem engan- 
veginn er algeng eða almenn nema í hinum betri hlutarárum. En 
verði þetta upp á um vetrarvertíðina, hvað skal þá segja um að 
gjöra út fullkomna menn úr sveit til vor- og haustvertíða? það er 
auðráðið, að um þær vertíðirnar er fullkominn maður úr sveit ekki 
matvinnungur við sjó opt og einatt, að jeg ekki ræði um 2 næst af 
gengnu haustvertíðirnar hjer á innnesjunum, því allir sjá, að 2—3 
hundraða hlutur af haustfiski nægir eigi til að fæða manninn og 
skinnklæða, auk heldur til þess að bæta að auki vinnumissirinn, og 
þó að vorvertíðirnar sjeu optar arðsamari yfir höfuð að tala og gefi 
meiri hlutarupphæð, þá er aptur en meira vert verkfall fulltíða 
manns frá Lokum og til Jónsmessu, heldur en það er um allan 
annan tíma árs að fráteknum slættinum, því hvað margt og veru- 
legt má ekki vinna til jarðræktar, garðræktar, bygginga og jarðbóta 
um vortímann, er gefur sveitabóndanum margfaldan arð við vorver- 
tíðarhlutinn? Það sem hjer er. sagt um útgerð manna til sjáfar er 
einkum sagt til sveitarbændanna; um sjáfarbændurna 
skiptir öllu öðru máli, því sjáfarútvegurinn er þeirra aðalatvinnu- 
vegur, og cr því rjett og eðlilegt, að þeir stundi hann sem bezt á 
öllum tímum árs, og verður sjáfarmanninum það einatt eins arðlítið 
eða til skaða að fara sjálfur eða láta alla vinnumenn sína fara í 
kaupavinnu, og halda ekki úti báti til fiskjar sumarið út, þó ekki 
sje að róa nema út í þarann — því það er drjúgt er daglega drýp- 
ur, og dagleg soðning er málnyta sjáfarbóndans — eins og sveita- 
manninum að gjöra út menn að sjó, því hvorirtveggja raska þar 
með aðalatvinnuvegi sínum, í stað þess að öllum verður það 
affarabezt og notadrjúgast að gefa sig allan og sem mest við aðal- 
atvinnuveginum, hver sem hann er, og stunda hann af alefli, og fer 
fyrir hverjum manni, sem það ei gjörir, eins og fyrir smiðnum, sem 
hefur mörg járn fyrir aflinum í senn, að þau. sviðna og ónýtast öll 
eða nokkur þeirra; sú hefur og raun á orðið fyrir mýmörgum sveita- 
bónda að landbúnaði hans, fjárstofni og öllum heimilishag hefur 
kopað fyrir þetta, að hann hefur verið svo gjarn til að hafa annað 
járnið í eldinum hjerna við sjóinn, hefur tekið alla gagnsmennina 
frá heimilinu, sjálfan sig og aðra, og sett suður að sjó, en búsmal- 
inn hefur verið heima hirðingarlítill í vorköstunum, enginn verið 
heima fyrir, sem vel væri fær um að hirða fjenaðinn og hagtæra 
heyjunum svo að vel færi og eptir þörfum fjenaðarins, en hann hef- 


ur fyrir það einatt fallið hjá mörgum manni í vorköstunum, og skriðið 
magur fram og gagnslítill til sumar-afkomu, en heyin gefizt upp 
eða gengið til þurðar eigi að síður; ættu bændur að athuga þetta 
vandlegar, heldur en gjört hefur verið, og er fyllilega víst, áð mörg 
skepnan hefur fyrir það fallið á vorum hjá mönnum einkum geml- 
ingar, og mörg ærin orðið fyrir það lambsgota og nytlaus að sumr- 
inu til, að karlmannalýðurinn hefur skilið fjenaðinn eptir heima frá 
því um miðgóu og fram úr gegn hirðingarlítinn eður hirðingarlaus- 
an; og þegar nú arðurinn af góðum vetrarvertíðarafla er svo ónógur 
til að bæta sveitabóndanum allan beinlínis tilkostnað og einfalt verk- 
fall, eins og fyr var sýnt, þá mega allir sjá, að ekki er tilvinnandi 
fyrir þann arð svo svipulan og óvissan, sem. hann er, að tefla svona 
á tvær hættur, eins og svo margir af okkur sveitabændunum hafa 
gjört með. aðalbústofn og bjargræðisveg sinn. Menn kunna nú að 
svara þessu á þá leið, að ekki þurfi að óttast fjenaðarvanhöldin 
höðan af, þó allir úr sveitinni þjóti að sjónum til róðra, úr því 
sauðfjenaðurinn sje nú fallinn svo freklega; en von bráðar gefur guð 
að úr því rjettist aptur, og væri þá betur, að ekki sækti í sama hor- 
inn og hirðuleysi hjá oss með fjárhirðinguna, enda vil jeg spyrja: 
er ekki ótal margt að gjöra í sveitinni, sem gefur vissari og meiri 
arð heldur en útgjörðin? túnasljettun og girðing, plæging, fram- 
skurður mýra og vatnsveitingar á slægjulönd, að búa til væna og góða 
kálróu- og jarðeplagarða á hentugum stöðum o.s. frv., því allt þetta 
gefur vissan arð af sjer árs árlega, þegar verkið einu sinni er unn- 
ið, það gefur vissa og notasæla matbjörg árs árlega heima í hlað- 
varpanum; allir vita það, hvé mjólkin eykst og kýr-málnytan fyrir 
það ef taðan eykst, en hún eykst ef túnin eru sljettuð og umgirt; 
málnytan eykst og ef engjar eru svo bættar að þær gefi nautgæft 
úthey, en þetta má með framskurðum og vatnsveitingum. Það er 
ekki smáræðis bjargræðis-auki í búi ef haldið verður einni velmjólk- 
andi kú fleira en. fyr var, því ekki er. það orðum aukið, sem J. 
Johnsen segir í hugvekju sinni, að hún gefi búanda beztu 100rdl. 
virði í mat til heimilis*, en sje með alúð að jaróræktum unnið og 


1) Sjá Hukvekju Johnsens hls. 151—152. — það er hrein og bein handvömm 
og kemur af engu öðru en öfugri og illri meðferð á kúpeningnum einkum í upp- 
vextinum, ef góð meðalkýr mjólkar ekki árið um kring 5500 merkur, eða 275 
fjórðungsfötur, nú er fjórðungsfata, eða 20. merkur nýmjólkur, 5 fiska virði. að 
gömlu lagi og talið jafngildi við flskafjórðung, kjötfjórðung eður kornfjórðung, 
þá væri þessi kýrnyt 1375 fiska virði eður eptir verðlagsskránni í ár 148rdl.; 
eptir mjólkursölu í Reykjavík, hver pottur nýmjólkur á 8 sk., yrði þetta 230 rdl. árlega, 

lagi, þá þarf meðal karlmaður ekki að verja mörgum vertíðunum til 
þess, að bæta svo jörðina, að einni kúnni megi: hafa fleira, heldur 
en fyr var, og jafnvel 2 og 3 fleira á sumum jörðum, þar sem 
mannaflinn er meiri fyrir. 

En jafnframt því að efla jarðræktina á allan veg og. bæta hey- 
fallið, svo að kúpeningnum megi fjölga, þá stendur ekki á litlu að 
bæta kynferðið hjá oss bæði yfir höfuð að. tala, og svo einkun 
nautpeningsins; Norðri sagði hjer um árið, að sumir væru þeir bján- 
ar, að vera að panta sauðfje úr útlöndum til þess að bæta fjárkyn 
vort, og er þetta ekki ofsagt, og má heimfæra bæði upp á nautpen- 
ing vorn og hross, eigi síður en sauðfje, og jeg ætla að það sje 
engar öfgar, að hjer megi hafa upp eins góðar mjólkurkýr af inn- 
lendu kyni, mjer liggur við að segja; hvar sem er á landinu, eins 
og mjólkurkýr eru beztar í Danmörku, ef á það væri góð stundan 
lögð. En það er eins með nautarækt vora Íslendinganna eins og 
með sauðfjár og hrossaræktina, að menn eru fádæma skeytingarlausir 
um allt, er má horfa til að endurbæta: kynferðið, og gjöra það jafn- 
vel tvígilt bæði til málnytu. og til frálags við það, sem nú er; en 
í stað þess að gjöra sjer sem mest far hjer um, eins og allir bú- 
menn gjöra í útlöndum, þá eru kálfarnir kvaldir fram almennast 
bæði á lítilli mjólk og illa vönduðu fóðri, vetrungurinn hið sama, 
og svo bætist þar ofan á að kvígan er látin kelfast svona fram kval- 
in, áððru ári, ekki nærri hálfþroskuð; þetta dregur úr þroska hennar 
og hún nær ekki fullu gripsgagni fyr en að 4. eða 5. kálfi, en 
hlekkist einatt svo á, að 1. og 2. kálfi, sem von er, að hún mjólkar 
opt og einatt ekki fyrir fóðri sínu hinar fyrstu vikur eptir burðinn, 
auk heldur síðar. En sje kvígunni haldið frá nauti þar til hún er 
5-—6 missira, þá gjörir hún þegar eptir 1 kálfburð gagn við full- 
komna kú, eins og þær eru nú almennast, en sje hún vel alin kálí- 
ur og vetrungur, eða fyrsta og annan vetur, þá þrífst hún hinn þriðja 
vetur að kalla má á hvaða rudda sem heiti hefur, og það af skorn- 
tm skammti, því það skal: hver maður: fá að reyna, að geld naut 
vetrungi eldra er þurftarminnsta og óvandfóðraðasta skepna; er vjer 
plöntum upp á á þessu landi, og er helzt til of lítill hugur lagður 
á hjá oss bændunum; að koma sjer upp góðu nautabúi, einkum 
í þeim sveitunum, þar sem er fljóttekinn heyskapur, þótt rudda- 
fenginn sje nokkuð! eins og t. d. í Ölfusi, Flóa, Landeyjum, undir 


1) Ljósa og fróðlega: ritgjörð um kálfaeldi. má lesa í Klausturpóstinum. — 
Jeg höfundurinn hefi nokkra reynslu í þessu. sem fleiru, er búskap snertir. Jeg 

Eyjafjöllum, í Andakýl og Bæarsveit og víða vestur um Mýrar, og væri 
óskandi að sauðleysið gæti kennt mönnum að leggja meiri og betri 
stundun hjer á en verið hefur; því með þessu tvennu, að bæta kúa- 
kyn sitt og fjölga smámsaman kúm fyrir jarðrækt og umbætt heyfall, 
og með því að koma upp nautabúi meira og minna hvar sem verð- 
ur, en það má víðast, þá bæta menn sjer það bjargræði og bjarg- 
ræðisauka, hver heima bjá sjer, sem mjög margar sauðkindur þarf 
til að jafnast við, ekki síst eins misjafnlega hafðar og hirtar, sem 
híngaðtil hefur verið. 

En hið þriðja, er má verulega og stórum bæta með bjargræði 
manna, og: afkomu, er kálræktin og einkum jarðeplaræktin 
þessu, þokar heldur áfam, en helzt til smátt; hve margur er ekki sá 
hlaðvarpinn heima við bæ, og haugstæðin og varparnir þar útífrá 
bæði við kvíjar, fjárhús og önnur útihús með hinum feitasta og frjóf- 
samasta jarðveg, er liggja ár frá ári ónotuð með öllu? Jeg hefi 
undanfarin ár ræktað garð og brúkað eingöngu til jarðepla tæpan 
helming. hans, það svarar 12 föðmum í hvert horn, eða 144 ferh. föð- 
mum. að flatarmáli, og hefur þessi blettur gefið mjer árlega frá 7— 
10 tunnur jarðepla; en eptir því sem jarðepli teljast í útlöndum, að 
2 jarðeplatunnur eru jafnvirði rúgtunnunni, og eptir því sem jarð- 
eplin leggja sig til manneldis að minni raun og annara, þá hef jeg 


eignaðist kú af hinu ágæta józka kúakyri frá Viðey, og var hún gjörfulegri, en 
kýr eru hjer almennast, komst hjá mjer snemmbær í 17 merkur eptir burð, hjelt 
á sjer 12—10 marka nyt fram á þorra, 9—6 á útmánuðum, komst aptur í 13— 
14 merkur um gróandann, hjelt því með rýrnandi nyt að 5 merkum fram til 
rjetta, en stóð geld 3—4 vikum fyrir burð; kýr þessi fjekk eptir burðinn 3—3'/, 
fjórðung af góðri töðu á dag; undan henni ól jeg kú, er jeg ljet ekki kelfast fyr 
en 5 missira; hún varð ekki ört eins gjörfuleg eins og móðirin, því móðirin var 
sem ' naut eru stærst; dóttirin komst í 10—11 merkur að 1. kálfi; úr því í 14— 
15 merkur“ og lagði saman nytjar; hún gaf mjólk bæði smjörbetri og kostbetri 
en móðirin og þurfti þó minni gjöf. þriðju kúna ól jeg upp nema kálfsárið; 
jeg keypti vetrunginn að hausti undan hnífnum, „heldur af strítlu kyni“, að eig- 
andi sagði; jeg ól vel vetrunginn, svo hann var vorið eptir sem kvígur almennt 
eru að 3. kálfi, og láðu mjer allir að jeg skyldi halda honum frá, en jeg gjörði 
það samt þar til á útmánuðum hinn næsta vetur eptir; eptir fyrsta kálf komst 
þessi gjörfulega skepna, nær því eins stór og sú józkkynjaða í 12 marka nyt, úr 
því í 1416 merkur eptir burð, og álíka aptur á sumrum, lagði saman nytjar og 
gaf hina kostabeztu og smjörbeztu mjólk með 27,—3 fjórðunga daglegri gjöf af 
góðri töðu. Naut hef jeg alið undan öllum þessum kúm, gefið vel kálfum og vet- 
"rungum, en beitti þeim úr því sem gaddmerum og gefið þeim einatt garðskánirnar und- 
an torfi, barðar í sundur með sleggjum, eitt þeirra á 4. vetur seldi jeg til Reykjavíkur 
á vori, Franskmenn keyptu, og vo skrokkurinn þá skippund. 

úr tjeðum kálgarðsbletti uppborið svo gott sem 3'/,—5 korntunnur 
árlega, án þess að kosta neinu til, er teljandi sje, nema girðingunni 
hið 1.ár; það er auðgefið hverjum búanda að búa sjer til jarðepla- 
garða án neins tilkostnaðar, er teljandi sje — jeg tel ekki áburðinn, 
sem þarf, ef jarðvegurinn er góður og ekki mjög næðingasamt á garð- 
inum —, er gefi honum árlega frá 10 - 20 tunnur, og hvílíkur 
matarforði til heimilis er ekki þar í fólginn og hverra aðdrátta fær 
maður aflað með jafnlitlum tilkostnaði? vinnumaðurinn aflar í bezta 
lagi alla vorvertíðina, ef afli hans nær 6 vættum matfisks eður 20 rdl. 
virði, og þegar þar frá er dreginn allur kostnaður, þarf aflann vart 
að telja meira en 14rdl. virði, en hvað vænan og mikinn jarðepla- 
garð getur sami: vinnumaður ekki undirbúið heima í hlaðvarpanum 
eður annarstaðar, ef vorvinnu hans væri til þess varið!. Jeg ætla 
að fara færri orðum um kálrófu ræktina, því hún er orðin miklu 
almennari og heppnast víða vel; jeg ætla að eins að víkja fám orð- 
um að því, að margir leggja litla rækt við að matnýta kálið sjálft 
og segja það ljettmeti og ekki til annars en „jeta innan úr manni“ 


1) Hið takmarkaða rúm leyfir ekki að taka hjer fram ýmsar reglur við jarð- 
eplarækt eða hvað þarvið þurfi að varast; — allir kálgarðar þurfa að vita heldur 
móti sól — austri, suðaustri, suðri, suðvestri, heldur halla en hitt í sólarátt, bæði 
til þess að betur njóti sólarylsins, og einkum svo að ekki nái leysíngavatn að 
staðnæmast í garðinum um vetur eða vor; við jarðeplin á rök jörð miklu síður 
en við kál, en allra sízt má garða leggja þar sem kalda verzl eða dýja-vera er 
í jarðvegnum; því rauðaleirbornari eða járnmóðukendari sem jarðvegurinn er, 
þess frjófgunarminni er hann til jarðepla og kálræktar; aurjörð er mjög frjófgun- 
arlaus; allan þossleiðis jarðveg, ef ekki væri annan betri að fá, sem óvíðast er, 
þarf að blanda meir en að %, með góðri mold t. d. úr móum, en einkum veggja 
mold, mykju, helzt reiðhestatati og svo smásandi úr fjöru, helzt hinum hvíta 
skeljasandi, ef til er, úr árfarvegum o. s. frv. desin eiga að liggja upp og ofan 
eptir hallanda garðsins og raðir jarðeplanna til „huppíngar“ hið sama; lúa verður 
jarðeplagarð einu sinni eða tvisvar eptir því sem jarðvegurinn er arfasæll ; óvíðast 
gjörist þess þörf, sízt þar sem er sendinn jarðvegur, að reita nema einu sinni, 
5 —6 vikum eptir að jarðeplin eru sett og þá huppað jafnframt; setja skal jarð- 
epli í öndverðum Mai með 1}/, fets millibili og upp taka milli Höfuðdags og Mikka- 
elsmessu.  Jarðeplin skal alls ekki þurka, allt hvað þau eru tekin upp í þurru 
veðri og garðmoldin er ekki í klessum utan á þeim, heldur bera þau af spaðan- 
um, sem þau eru stungin upp með og inn íhús það, er þau skal geyma: með svo 
feldu móti verjast þau skemmdum og spírum miklu betur heldur en ef þurkuð eru; 
jarðepli mega alls eigi frjósa á vetrum, en of mikill hiti, t.d. megn fjóshiti veld- 
ur og að þau spíra um of og skemmast; bezt er að geyma þau í ílátum í kjall- 
ara: ættu fleiri hjeröð að taka það eptir Árnesingum að búa þá til innan bæjar, 
bæði til að geyma í jarðepli og annað. 


ld 


og víst megum vjer sanna það, sem eldri erum og munum vel harð- 
ærin og aðflutningaleysisárin 1809—1813 og sultinn og seyruna, er 
þá gekk hjer yfir land, — í harðærunum, um aldamótin og fyr, var 
eigi um kál að ræva, því þá hafði nálega enginn maður kálgarða hjer 
til sveita — að þá þótti kálið ljettmeti og fleira þessleiðis, er neyð- 
in þrýsti fátæklingum að leggja sjer til munns einmata; en þetta kem- 
ur af því að til kálsins og annars slíks ljettmetis er ekki gripið 
í tíma og haft til að drýgja með annan betri og saðsamari mat 
meðan til er, t. d. (svo jeg líka verði búrsnati!) saman við grauta, 
kökur, skyr, í spaðsúpur o. s. frv.; hið sama erað segja um sölin; 
velverkuð söl er bezti matur með öðrum mat og gefa þá fulla 
næringu, þó ljettmeti sjeu einsömul; og eins er um kræklinginn og 
annan saltfisk, sem nægð er af svo víða við sjóinn, og má verða til 
hins mesta og bezta bjargræðis auka, ef í tíma væri til þess gripið, 
áður en fátæklinga þryti annað bjargræði með fram. — Jeg á nú 
ekki orð yfir hina hróplegu forsómun almennings hjer á Suðurlandi 
í því að fara á grasafjall, sem var svo títt hjer allt fram á næstlið- 
in aldamót, og. almenningur kvað enn gjöra á Norðurlandi; hjer um 
allar suðurnesja heiðarnar, um Bláskógaheiði og Botnsheiði er hin 
bezta grasatekja, og hefur mjer einatt á kaupstaðarferðum mínum 
blöskrað að sjá næga og fljótfengna fæðu fótum troðna og af engum 
nýtta, er svo mörgum manni má verða til beztu bjargar. 

Það er nú margt fleira en þetta, sem hafa má til bjargræðisbóta, 
er jeg vil drepa á lítið eitt, áður en jeg vík mjer að þeim efnum, 
er einkum heyra aukningu atvinnuveganna til, og er það fyrst, að 
menn tíðki meir og almennar fuglaveiðar, heldur en verið hefur, 
einkum það að fara upp til eyðifjalla á sumrum og slá álptir og 
grágæsir Í sárum, eða fyrir þann tíma, sem fuglinn verður fleygur, 
því þar með má bæði afla mikils og góðs bjargræðis auk fiðursins 
og hamanna; það má sjá af annálunum, að þetta hefur verið alsiða 
hjer á landi á fyrri öldunum og jafnvel einnig að leggja net fyrir 
grágæsir eða veiða þær með einskonar ádrætti, þegar þær koma hjer 
fyrst að vorinu (sjá t.d. Biskupa-annál Jóns Egilssonar, Safn til sögu 
Íslands I. bls. 61.); þessi bjargræðis útvegur hefur ekki verið tíðkað- 
ur um mörg ár undanfarin hjer á suðurlandi, að því mjer er kunnugt, 
fyr en í fyrra þegar Hvolhreppingar fóru til álptadráps norður á 
Holtamanna-afrjett og Biskupktungnamenn norður á sína afrjetti í 
hitt eð fyrra?). 

2 Jeg hef heyrt að Biskupstungnamenn hafi þá slegið nalægt 120 álptir, en þeir 


Það kann að þykja að jeg hafi leitt hjá mjer um bjargræðisauk- 
an, er almenningur má færa sjer í nyt víða í sveitum og hala mik- 
inn og góðan styrk af, þar sem er laxveiði og silungaveiði 
og talið fyr sumt af því, er minna. er varið í; en það kemur til 
af því, að jeg álít, að önnur grein þessa bjargræðisstofns, nefnilega 
laxaveiðin, megi ekki að eins verða miklu meiri bjargræðisstofn en 
verið hefur, svona fyrir einstök heimili, heldur einnig nýr og arðsam- 
ur atvinnuvegur. Silungaveiðin er ekki stunduð nærri að því 
skapi sem mætti, hvorki í hinum mörgu vötnum og ám á landinu, 
sem víða eru fiskisæl, en þó allrasít nú á hinum seinni árunum í 
hinum miklu og fiskisælu vötnum í óbyggðum, Fiskivötnum í óbyggð- 
unum fyrir norðan Torfajökul, og í hinum miklu og mörgu vötnum 
á Arnarvatnsheiði. Það er nú kunnugt af Grettissögu og Íleiri sög- 
um, að fornmenn fóru til veiða til vatnanna á Arnarvatnsheiði, höfðu 
þar skála og láu þar við jafnvel á öllum tímum árs; en þessu ætla 
jeg að nú um lángan tíma hafi alls ekki verið sinnt að neinu, þar 
til í hitt eð fyrra og jafnvel í fyrra, að Börgfirðingar fóru norður til 
þeirra vatna, mjer hefur tekizt eptir á áliónu sumri, og haft þar kjör- 
veiði. Bæði um síðari: hluta næstliðinnar aldar -— lengra fram í 
tímann veit jeg. eigi með vissu —, og framan af þessari öldinni fóru 
Skaptártúngumenn og eins Holtamenn og aðrir Rangvellingar til Fiski- 
vatna og láu þar við í tjöldum, part úr sumrinu, og höfðu þar báta 
hvorirtveggju, og höfðu góða veiði, en eigi veit jeg hvort þeir stund- 
uðu veiðina í sömu vötnunum hvorirtveggju, því vötnin eru mörg, 
en skilvís bóndi, er fór þangað til veiða sumar eptir sumar, sagði mjer, 
að ef menn sætti þeim tíma, er silungur gengi í þau vötn, en það 
hugði hann helzt vera um sumarsólstöður', því á tímabilinu milli 
20. Júni og 7 Júlí hitti hann urriðann örastan og með gljáandi silf- 


fleygðu öllum matnum (maturinn af álptinni er að gömlu lagi metinn jafn- 
gildur haustlambi), en fluttu ekki annað heim en haminn; svona geta hinir betri 
bændur vorir verið hugsunarlausir og skeytingarlausir um að fjenýta bezta bjarg- 
ræði; of það er ekki sveitarsiður () — annaðhvort sjálfum sjer í hag, eður til 
að miðla þurfandi mönnum. 

1) Jeg get þessa svona til fróðleiks og athuga fyrir náttúrufróða menn, því allir 
vita að. nálega í öllum smærri og stærri stöðuvötnum í byggð, nema í Þþingvalla- 
vatni, gengur silungur ekki almennt fyr en nóttina fer að dimma, og væri eptir- 
tektavert, ef silungur gengi miklu fyrr Í óbyggðum, eða um sama leyti og lax 
gengur úr sjó; jeg hef fengið silung úr Fiskivötnum, er veiddist um lestir og var 
hann auðsjáanlega nýgenginn feitur urriði, mjög jafn að stærð, frá 5—8 marka 
að vikt, í styttri og þykkari að sjá en viðlíka þungur urriði í byggð. 

urhreystri svo.lausu að af mátti strjúka, og ef veiði væri þá stund- 
uð þar með því að liggja þar við með góðum netum, og það fram 
undir Ágúst mánuð eður lengur, þá mundi mega hafa þar upp hinn 
mesta afla. Það má nú verða til mikils stuðnings við að taka upp 
veiði að staðaldri í vötnunum á Arnarvatnsheiði, að Húnvetningar 
byggðu þar í grend, að jeg ætla, skála í fyrra, þegar þeir voru í 
fyrirsátrinu mikla fyrir fjárkláðanum, og ættu Skaptfellingar, einkum 
Skaptártungumenn, og Rangvellingar, einkum Holtamenn og Land- 
menn að sameina sig um, að byggja skála norður við Fiskivötn; síð= 
an ætti þar að liggja við til veiða um sumartímann eldri menn, rosknir 
og ráðnir, ersíður væru færir til heyvinnunnar með liðugum úngl- 
ingum til snúninga og aðstoðar bæði við matreizlu og annað, og 
mætti þetta verða þeim hjeruðum hinn bezæti bjargræðisstofn og miklu 
arðsamari, heldur en mörg manns útgjörðin til sjáfar. 

En þó ætlum vjer að enn meiri arð og almenna atvinnu mætti 
hafa upp úr laxveiðinni, þvi lax mætti verða ein hin bezta: og 
arÓðsamasta verzlunarvara, ef útlendingar færi að sækja hingað til 
laxkaupa, eins og Englendingar gjörðu í fyrra til Borgarfjarðar. Það 
er ekki lítilsvert hafi það hjeráð tekið inn á einu sumri 5000 dl. 
fyrir lax!. Jeg er fullviss um, að allt að því eins mikla laxveiði má 
hafa bæði í Þjórsá og Ölfusá, fjær og nær sjó, éins og í Hvítá í 
Borgarfirði og jafnvel einnig í Kúðafljóti, ef eins mikil stundun væri 
á lögð. í þeim hjeröðum, eins og Borgfirðingar eru. nú farnir að gjöra 
umhverfis Hvítá, Norðurá og Grímsá. . En af því engir menn hjer 
eystra eru búnir að komast upp. á veiði aðferð Borgfirðinga, nje að 
búa til veiðarfæri þau, er þeir hafa, þótt þau sje öll með sama lagi, 
sem lýst er í ritum Lærdómslistafjelagsins, en sjón er jafnan sögu 
ríkari, þá væri óskandi, að einhverjir þeirra búenda, er bezt liggja 
við Laxveiði í Þjórsá og Hvítá í Árnessýslu, tæki sig til í sumar og 
sendi efnilega únga menn, 2—3, vestur til Borgarfjarðar til þess að 
nema tilbúning veiðarfæranna og þessa veiðiaðferð af þeim Andrjesi 
á Hvítárvöllum og Teiti á Hvanneyri. 

Annar atvinnuvegurinn, sem mjög mörgum sveitum má til mikils 
arðs verða eins og nú er komið, er sá, að koma upp stóðhrossum. 
Sumar sveitir hjer sunnanslands hafa hina beztu vetrargöngu fyrir 


1) Blaðið þjóðólfur hefur nú sagt oss, að Englendingum sje nú meinuð þessi 
laxverzlun, eins og þeir höfðu hana hjer í fyrra, en vonandi or, að það bann standi 
eigi lengi, enda líka þó svo væri, að einhver Englendinga John Richie eða: aðrir 
taki sjer hjer borgara aðsetur, svo að þeir megi stunda laxverzlunina með frjálsu. 

hross; í Borgarfirði, allar hinar syðri sveitirnar: Leirár- og Melasveit 
en einkum Skilmannahreppur og vestari hlutinn af Strándarhrepp; í 
Kjósarsýslu: Kjalarnes og Mosfellssveit, og í Rangarvallasýslu: Land- 
eyjarnar hvorartveggja, einkum hinar eystri, Fljótshlið, Hvolhreppur, 
Holtin og ytri hluti Eyjafjalla. Þegar jeg nú nefni það atvinnustofn, 
að koma upp stóði og hrossum í tjéðum sveitum og víðar, þá er 
ekki sú mín hugsun þar með, að menn skuli stunda stóðrækt eins 
og að undanförnu hefur verið, bæta að eingn kynferðið, hafa flóka- 
tryppi á 2. vetur til meranna, láta þær fyljazt þegar vill, og svo 
allt drepast úr hor og hungri, ef ekki getur lifað „uppá guðs náð og 
gaddin“; nei þetta dugir ekki. Utlendir menn, er sjá hross vor 
Íslendinga og hafa keypt þau og flutt út, dázt að hinu ágæta kynferði 
þeirra, og eigi dylst það fyrir þeim, er sjá það fyrir sjer á hverri 
þúfu í sínu landi, að kynferði allra þeirra skepna, er menn hafa sjer 
til uppeldis og atvinnu, er bætt á allan veg, bæði að allri meðferð, 
og einkum með því að vanda sem bezt allt, er að tímguninni lýtur, 
að það er nauðsynlegt við hrossaræktina að móðurskepnan sje orðin 
þroskuð, en graðhestarnir bæði valdir af hinu bezta kyni, aldir og 
eigi til hryssu hleypt, fyr en þeir hafa náð fullum þroska; að jeg 
nú ekki ræði um það skeytingarleysi, að hafa hrossin skýlislaus á 
vetrum og ætla þeim ekkert fóður annað en jörðina og fjöruna þar 
sem hún er. Mjer dettur eigi í hug að ætlast til, að menn taki allt 
stóð og önnur hross á stall í fyrsta föli og gefi þeim inni veturinn 
út, eða að: lá mönnum, þótt þeir færi sjer sem bezt í nyt þau miklu 
hlynnindi, sem góð vetrarganga fyrir hross og fje gefur, því þessi 
hlynnindi eru mjög veruleg og mikilsverð, en það skiptir afarmiklu, 
hvort svo eru brúkaðar útigangsjarðirnar, að til stöðugra og áreið- 
anlegra hagsmuna sje höfð vetrarbeitin, með því að vera jafnan und- 
ir það búinn að bjarga skepnunum, ef fyrir hana tekur, eða að hafa 
hana skepnunni til kvalar og dráps og sjálfum sjer til dómsáfellis, 
eins og svo ótal mörgum hefur orðið að undanförnu!. Eitt er það 


1) Í sveitinni, sem jeg reisti fyrst bú, er vetrarbeitin verulegustu hlunnindin. 
þar bjó þá bóndi einn, er einatt lá Öðrum á hálsi fyrir það, hvað þeir settu 
mikið á vogun og kvoldu fjeð og dræpu stundum; eitt haustið kom jeg og fleiri 
bændur í garð hans og sagði þá einhver okkar hinna: „á þetta hey. hefði þjer 
þótt ofsett hjá okkur hinum búsmalinn og fjárgrúinn, sem þú hefur nú“; þá svar- 
aði bóndi: „jeg hef 2 ráð við þessu, sem þið hafið ekki af því þið viljið ekki 
hafa; fyrst drýgi jeg heyjið mitt og spara, með því að taka fjeð í tíma áður en 
fjeð. er orðið strengt og dregið, því það skuluð þið vita: að það er sá mesti 
og bezti heysparnaður, að spara ekki að gefa í tíma, einkum lömb- 

þar að auki í stóðhrossaræktinni, er jeg vil minnast á, og það er 
þetta, að láta stóðmerarnar ganga með dilk hinn næsta vetur og gefa 
henni, ef tekur fyrir haga eða, ef hún megrast, inni með trippinu; 
þetta er minni kostnaður en margur ætlar, því ef folöld ern vanin 
undan á haustin, þá reynast þau einatt mjög vandfóðruð og þrífast 
að eins á bezta heyi, en merin með dilkinum þrífst vel á ljelegu 
fóðri, ef hún er ekki of seint tekin. Það má verða mörgum hjer- 
öðum hinn bezti og ábatasamasti atvinnuvegur, að koma upp hróss- 
um til miðlunar bæði til útlanda, því ár frá ári eykst eptirsókn út- 
lendra manna eptir hrossum hjeðan, og eins til þeirra hjeraðanna 
innanlands t. d. Múlasýslnanna, Þingeyjarsýslu og má ske sumra 
hjeraða vestanlands, þar sem landslag og aðrir atvinnuvegir gjöra 
það að, að eigi er tilvinnandi að leggja stundun á stóð; það hefur 
verið sýnt í blöðunum, að það er eigi smáræðis fje, sem Sunn- 
lendingar hafa haft í aðra hönd upp úr hrossaverzlun við Englend- 
inga undanfarin ár og mætti verða margfalt meira og almennara, ef 
góð stundun og skynsamleg væri á það lögð. 

Jeg hefi nú hjer að framan helzt hneigt athugasemdir mínar 
að því, sem í bráð mætti verða til bjargræðisbóta og atvinnuauka 
einkum fyrir sveitabúendurna, og hef jeg vakið athuga að þessu og 
ekki fleiru, einkum af því, að þetta, sem jeg nú hef tekið fram, er 
almenningi kunnugt, margir hafa „reynt það“ og það er svo gott 
sem fyrir hendi hverjum er nýta vill, og hljóta allir að álíta þetta 
mikilsvért, eptir því sem varið er takmörkuðum efnahag almennings 
hjer á landi, festu manna við gamlar venjur eða rjettara sagt óvenj- 
ur, og óbeit á að ráðast í neitt það, sem menn aldrei hafa hjer að 
neinu reynt og ekkert vita af að segja, nema það eina að til þess 
útheimtist strax í stað meira eður minna fjárútlag; til alls slíks yrði 
mönnum nú því tregnúnara, sem bjargræði. og atvinnu þeirri, sem 
verið hefur, hlýtur nú að þröngva svo freklega. Það mætti telja 
svo mýmargt fleira, er mætti verða landsmönnum til bjargarbóta og 
atvinnuauka, t. d. að koma sjer upp svínum 'og heimgæsnum, 
eins og forfeður vorir höfðu almennt fram yfir Sturlungaöld, að bæta 
enn frekar selaveiðar og æðarvarp, sem þó er hvorttveggja í bezta 


um og folöldum; þar til hef jeg langtum meiri og vissari forða handa fjenaði 
mínum, heldur en þið hjer sjáið í garðinum“. „Hvað er það“, spurði margur, 
„ef verður í harðara lagi vetur svaraði haun“, þá hef jeg hnífinn og: trogið 
og mannshug og hjarta til þess, að brúka heldur það fóðrið en kvelja skepnurn- 
ar úr hungri og hor“! 

viðgangi vestanlands, að menn legðu sig almennar eptir að skjóta 
fugla, einkum andir, rjúpur og álptir og villigæsir og helsingja; 
er mjer kunnugt að af slíku hafa menn ekki svo lítinn plóg í ein- 
stöku sveitum. 

Það væri oflangt mál, að hreifa hjer við sjávarútvegnum 
og hversu hann megi auka og umbæta á margan veg; jeg held það 
nú miklu sannara, að þó þessi atvinnuvegur sje engan veginn í góðu 
lagi hjer syðra, hafi hann þó tekið og sje að taka miklu meiri fram- 
förum, enda hjer á suðurnesjum, en þó einkum vestan- og norðan- 
lands, heldur en hinn aðalbjargræðis stofn landsins fjárræktin, þótt 
sumir hafi verið að guma af því, að hún hafi verið í framför hjá 
almenningi, því það er satt, sem sagt var í blöðunum hjer um árið, 
að hjer á suðurlandi, hvað sem er í öðrum fjórðungum, þá á sjer 
ekki stað neitt það er kvikfjárrækt væri kölluð í öðrum löndum“. 
En hver vill samt bera á móti, að sjávarútvegnum hjer syðra er 
verulega ábótavant í því, að hjer heitir ekki að sje neinn þilju- 
bátur, er hafður verði til fiskiveiða í gæftaleysisárum, og til há- 
kallaveiða. Það hefur fleiri en einn kaupmaður í Reykjavík sagt 
mjer, að þeir skyldu verða fúsir á að styrkja til þess með fjárfram=- 
lagi, að koma upp einum eða fleirum þiljubátum til hákalla og 
þorskaveiði og eiga í þeim hluti, ef fleiri vildu verða til að leggja 
saman, og er mein að jafnmargir efnaðir sjáfarbændur, eins og eru 
hjer um öll Nesin, skuli verða svo fjarskalega aptur úr í þessu efni 
bæði Ísfirðingum og Eyfirðingum. Það vita þó allir hjer syðra, svo 
að jeg taki eitt dæmi til, að margopt eru Hafnamenn búnir að afla 
fleiri hundraða til hlutar, þegar afli byrjar fyrst hjer fyrir innan 
Garðskaga, og því mundu þá eigi þiljubátar af Innnesjunum: geta 
aflað þar fram af? því mundu þeir ei geta aflað hákalla þar fyrir 
framan, gjörvalla vetrarvertíðina, eins og Hafnamönnum hefur sjálfum 
heppnast svo ágæta vel á opnum skipum. Menn segja að einatt 
komi þau ofveður hjer í Faxaflóa á útmánuðum, að enda vænum 
þiljubátum sje eigi vært; þetta er satt, en þá eru góðar skipalegur 
víðsvegar um kring til að hleypa inn í, eptir því sem:hann er stæð- 


1) Skjeð getur að marga furði á, er lesa þetta, að jeg skuli eigi neitt minn- 
ast á sauðfjárræktina, það kemur til af tvennu: fyrst er það, að þetta sár- 
fúa fje er lifir kláðann, eða sem mönnum verður fært að kaupa í skarðið, “ gefur 
enga verulega bjargarbót í bráð, og þar næst er jeg viss um, að neyðin og sjálfs- 
hagurinn kennir manni núna fyrstu 5—10 árin að hirða og fara: vel með þetta 
fáa sauðfjo. 

ur, Hafnarfjörður, Vogarnir, Keflavík og Þórshöfn, og Bátsendar 
hinumegin við Reykjanes; þannig má álíta það ómetanlegan arð og 
atvinnuauka, er hafa mætti af þiljubátum, ef þeir kæmust upp. 

En þá er einn atvinnuvegurinn bæði til sjós og sveitar, er 
menn því miður þekkja lítið sem ekkert til hjer á landi, en sem 
þó blasir hjer jafnvel betur við en í nokkrun öðru landi, en það er 
þetta, að allir, sem nokkuð hafa til miðlunar, hvað lítið sem er, og 
hvort heldur er til sjós eða sveita, sameini sig í skipuleg fjelög, 
stærri og smærri, eptir því sem á stendur í hverri sveit, til þess 
að hafa á reiðum höndum nokkuð handa þeim að 
vinna, sem nú verða atvinnulausir og verða svo gott 
sem að halda að sjer höndum, af því hina vanalegu vinnu 
brestur sökum fjárfellisins. Skoðum hin þýfðu og ógirtu tún og 
móaflögin þar út i frá; skoðum hinar víðlendu mýrar og fúaflóa, 
sem Óskornir eru fram og óveitt er vatni af sumum en á suma; 
skoðum haugstæðin og slavaksvarpana fram af bæjunum og rústirn- 
ar hjer og hvar með fúinni veggjamold, og hinar yndislegu sendnu 
grasgrundir víða um Suðurnes, er hvort um sig má eptir fárra vikna 
vinnu verða að jarðepla- og kálrófugörðum, er gefi hundraðfaldan 
ávöxt að ári liðnu; — skoðum moldarveggina, moldargrenin, sem 
verið er að hrófa upp og endurbæta ár eptir ár með afartilkostnaði 
vinnukraptanna, er svo margfalt arðsamar mætti verja, og aptur holtin 
og hraunin skammt frá bæjunum með hinu bezta hleðslugrjóti, er 
rífa mætti upp á haustum og setja í hrúgur og síðan aka heim á 
sleðum á vetrum til traustra húsveggja og varanlegra; skoðum svo 
víða við sjó hjer syðra varir og lendingar, hversu þær þurfa mikilla 
endurbóta við; og þarf ekki nema að renna snöggsinnis auga yfir 
þetta og þvíumlíkt til að sannfærast um, að hjer er ótölulegt að vinna, 
er getur gefið margfalda vexti af vinnukaupi því, er lagt væri í söl- 
urnar til þvílíkra verka. — En það er með öll þesskonar skipuleg 
samtök, að þau verður að gjöra í tíma, ef þau eiga að geta dregið 
úr eða spornað við afleiðingum harðærisins. það er seint að vísa 
umfarandi mönnum á daglaunavinnu, þegar þeir eru orðnir mætti 
sínum fjær af skorti og harðrjetti; það er að sínu leyti þá eins um 
seinan, eins og að vísa mönnum á, og hvetja menn til, að lifa á sölv- 
um, káli, krækling og öðru ljettmeti, ekki fyr en öll önnur kröpt- 
ugri matbjörg er þrotin þeim og ófáanleg. Jeg sagði að vísa um- 
farandi mönnum á daglaunavinnu, því vjer, sem eldri erum, munum 
það vel, að þetta er hin fyrsta og hryllilega afleiðing harðærisins 

og einkenni þess, að fjöldi manna fer um kring og leytar sjer bjarg= 
ar, hvar sem þeir geta, einkum hjá hinum autugri góðgjörðamönn- 
um og öðlingum, .en þeir þó fleiri, er heima sitja og hvergi fara, 
mætti sínum fjær af bjargarskorti, af því ekkert er að vinna, er gefi 
málsverð af sjer, eða málsverðar von, styður svo hvað annað, þegar 
svona er komið, sulturinn ómennskuna og ómennskan sultinn. — Þá 
rísa og upp einstöku öðlingar, „er ekkert aumt mega sjá“, og miðla 
hinum snauðu meðan þeir geta og meira en þeir megna; veglyndi 
þetta er fagurt, jeg neita því ekki, en enginn getur borið í móti, að 
jafnframt og það svalar sultinum, þá elur það ómennskuna, í stað 
þess að kyrkja hana í fæðbíngunni, með því að verja hinum sama 
fjárhlut, er þannig gengur snauðum umfarandi mönnum til beina, til 
dáglauna handa þeim fyrir vinnu, og vilji þeir þá eigi vinna, „þá eiga 
þeir eigi mat að fa“, eins og postulinn segir. — Þetta atriði vildi 
jeg einkum leggja öllum hinum efnaðri og göfuglyndari mannvinum 
hjer á suðurlandi ríkt á hjarta, jeg vil og leggja það á hjarta öllum 
jarðeigendum og öðrum lánardrottnum jarðanna, að þeirleggi fyrstir 
manna hönd á þetta mikla verk, er má horfa til svo ómetanlegrar 
frelsunar í bráð og landsheilla og framfara til frambúðar, og það 
með því að opna leiguliðum sínum nýja atvinnu af jarðabótum sín- 
um á sínu býli, er þeir hvetji þátil, líkt og Haldór heitinn á Grund 
á Akranesi leiguliða sinn á þirli (sjá „Þjóðólí“), ekki svo með full- 
komnustu verkalaunum, heldur sanngjarnlegri umbun, er komi fram 
í linun hins árlega jarðaafgjalds; sjá allir hvílíkar jarðabætur mætti 
hafa fram á þenna veg, og hve margfalt betri og verðhærri, bæði til 
eptirgjalds og sölu, að jarðirnar mættu verða, ef þetta kæmist á al- 
mennt. Það væri óskandi að stjórn vor vildi ganga á undan með 
góðu eptirdæmi í þessu efni, eins og stjórnir gjöra Í svo mörgum 
öðrum löndum „fél Arbeidets Organisation“ sem kallað er, eður til 
að koma því í verk, að almenn vinna með góðu og föstu skipulagi 
stæði öllum opin, sem vilja vinna; og það er vonandi til mannvin- 
arins, sem nú er æðsti maður stjórnarinnar hjer á landi, herra greifa 
Trampe, að hann láti eigi sitt eptir liggja með tillögur við stjórn- 
ina í þessu efni, bæði að því, að hún legði þegar sjálf fram nokkurt 
fje, til þess að bæta jarðarskrokka þá hjer syðra, sem henni eru eign- 
aðar, einna nýddustu hreisin, sem hjer eru til, og að því, að stjórn- 
in jafnframt hvetti umráðendur hinna betri prestakallanna og aðra 
til að feta í hin sömu sporin, og lýsti því yfir, að þeir menn, er bezt 

gengi fram í þessum efnum, mundi á sínum tíma verða af henni 
sæmdir, einsog slíkir menn í sannleika ætti skilið. 

Jafnframt og jeg. vendi máli mínu um þetta síðasta atriði til 
stjórnarmanna og jarðeigenda og annara auðmanna, vil jeg mega vekja 
athygli allra málsmetandi manna, er þessi orð mín kynni að lesa 
að því, að hjer ríður mest á því, ekki að eins að „tala í tíma“, eins 
og hið heiðraða bústjórnarfjelag nú hefur hvatt menn til, heldur að 
sem flestir af hinum betri mönnum leggi hönd að verki í tæk- 
an tíma, áður það sjálft gengur úr greipum oss, og harðærið er 
búið að gjöra hendurnar máttvana til vinnunnar, — að hvetja og 
uppörfa og ganga í því á undan öðrum, að færa sjer í nyt í tíma 
hin ljettari fæðismeðöl, hinum matbjörgunum, sem en eru fyrir hendi 
til drýginda', og áður en maginn er orðinn svo tómur og aflvana, að 
hann hefur ekkert gagn eða næringu af ljettmetinu. En engir geta 
eins miklu áorkað í flestum þeim efnum, er hjer hafa verið gjörð 
að umtalsefni, eins og vorir mörgu og heiðarlegu prestar; því þótt 
jeg eigi taki mjer beinlínis í munn orð Jóns Eiríkssonar til Finns 
biskups, „að allir prestar landsins ætti að áminna um það frá stóln- 
um, að menn taki upp og byggi til malikvarnir“, þá ætti þeir vel 
að muna eptir því, og láta ásannast, að þeir geta áorkað mestu til 
góðs allra manna, bæði í þessum efnum ogöðrum, með upphvatning- 
um og eptirdæmi. 

Jeg tel víst, að legðist allir hinirbetri menn á eitt með að mæta 
í tíma afleiðingum fjárkláðans í þá stefnu, sem jeg hef nú bent til, 
þá verða þær ekki eins tilfinnanlegar eða eyðileggjandi, eins og við 
horfir, eða eins stórkostlegar að almennri neyð og manndauða, eins 
og afleiðingarnar hafa einatt orðið af almennum fjárfelli á undan- 
förnum öldum; undirbúningur undir harðæri er enganveginn góður 
meðal almúgans, óhóf í kaffi og ölföngum er hjer komið á margfalt 
hærra stig, en nokkru sinni hefur fyr verið, allt um það ætla jeg, að 
Íslendingum hafi aldrei verið jafn fært að mæta óári sem nú; þess 
ætti og nú að neyta og láta það ásannast; ef skaðinn nær að gjöra 
hygginn, hvort heldur er einstakan mann eða heilan lýð þá er veru- 


1) Út af því feitmetisleysi, sem nú horfir við, einkum í sjóplázunum — því allir 
mega sjá, að nú þurfa fæstir sjáfarmenn að ætla sjer að sækja smjörklifjarnar í 
kaupgjald til sveitanna — kemur mjer í hug, hvort ekki væri Ómissandi að sveitar- 
stjórnirnar þegar í sumar keyptu af sveitabændum tólg, er þeir fiytja nú tilkaup- 
staða, og byrgði sig upp með henni svo sem til 2 ára; að ári flyzt talsvert minni 


tólg í kaupstaði, það sanna þeir, sem lifa. 
ax 

leg bót að skaðanum, og ef fjárkláðinn og afleiðingar hans yrði til 
þess að koma mönnum að nota og fjenýta svo ótal mart, sem ónot- 
að er látið, að. þrýsta mönnum til kostgæfni, atorku og samtaka í 
þeim efnum, þá væri ekki neinu að kvíða, því neyðin verður aldrei 
tilfinnanleg eða. varanleg, ef „hún getur kennt naktri konu 
að spinna“. 


% 
% 
PA 


NÖNNU 


iÐ 


fk 


